Europos Komisijos duomenimis, 2023 m. gegužės mėn. ES vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina siekė 281,46 EUR/100 kg, t. y. buvo 2,58 proc. didesnė nei šių metų balandžio mėn. ir 7,4 proc. didesnė nei prieš metus.

Analizuojamu laikotarpiu brangiausiai vištiena kainavo Vokietijoje (410,10 EUR/100 kg), Austrijoje (364,65 EUR/100 kg), Suomijoje (336,56 EUR/100 kg) ir Italijoje (334,45 EUR/100 kg), o pigiausiai – Lenkijoje (204,80 EUR/100 kg), Rumunijoje (213,26 EUR/100 kg), Bulgarijoje (217,67 EUR/100 kg) ir Lietuvoje 229,89 EUR/100 kg).

EK duomenimis, per metus vištienos kaina labiausiai pabrango Graikijoje – 31,4 proc., Vengrijoje – 24,3 proc., Airijoje –11,4 proc. ir Slovakijoje – 8,8 proc. 2023 m. gegužės mėn., palyginti su balandžio mėn. Latvijoje viščiukų broilerių skerdenų didmeninė pardavimo kaina sumažėjo 3,61 proc.

ŽŪDC (LŽŪMPRIS) duomenimis, Lietuvoje parduodama broilerių mėsos kaina 2023 m. gegužės mėn. sudarė 229,79 EUR/100 kg ir buvo tik 0,52 proc. mažesnė nei balandžio mėn. ir 6,39 proc. didesnė nei 2022 m. gegužės mėn. (215,99 EUR/100 kg).

Lietuvoje parduodamos vištienos kaina balandžio mėn. buvo 18,36 proc. žemesnė nei vidutiniškai ES.

Šaltinis – EK